Joni Nousiainen

Joni Pertti Kalevi Nousiainen (s. 26. lokakuuta 1985 Kiteehttps://www.pesis.fi/pesis-info/historia/pelaajakortit/ ) on suomalainen pelaajauransa lopettanut pesäpalloilija, joka pelasi Superpesistä kasvattajaseurassaan Kiteen Pallossa sekä Joensuun Mailassa.

Nousiainen pelasi Superpesiksessä 256 runkosarjaottelua tehoin 15+45 lyötyä, 175 tuotua juoksua sekä 862 kärkilyöntiä, joista suurin osa ykköspesälle. Ulkokentällä Nousiainen pelasi yleisimmin kopparina tai polttolinjassa.

Superpesiksen pudotuspeleissä Nousiainen pelasi yhteensä 64 ottelua. Näissä otteluissa hän löi 1+8 juoksua, toi 46 juoksua ja saavutti 219 kärkilyöntipistettä. Nousiainen voitti Kiteen Pallossa SM-kultaa vuonna 2005 ja Joensuun Mailassa SM-pronssia vuonna 2013.http://www.pesiksenmaailma.fi/index.php/component/tilastot/?view=pelaajakortti&pelaajaid=1546&sivu=yhteenvedot

Nousiainen asuu Joensuun Karhunmäessä vaimonsa ja kahden lapsensa kanssa. Hän työskentelee puutavarayhtiö PrimaTimberin toimitusjohtajana sekä väliaikaisesti myös Joensuun Mailan edustusjoukkueiden toimintaa pyörittävän Super-JoMa Oy:n toimitusjohtajana.https://www.karjalainen.fi/urheilu/74g0o0majs

 Saavutukset 
 Pelaajana 
 1 SM-kulta: 2005
 1 SM-pronssi: 2013

Lähteet
 http://www.joensuunmaila.fi/superpesis/pelaajaesittelyt/jani-nousiainen/
 http://www.pesiksenmaailma.fi/index.php/pelaajakortit?pelaajaid=1546&view=pelaajakortti

Viitteet

Luokka:Suomalaiset pesäpalloilijat
Luokka:Vuonna 1985 syntyneet
Luokka:Elävät henkilöt